**Zápisnica**

**zo zasadnutia rozšíreného Výboru regionálneho združenia SKSI Žilina,**

**konaného dňa 16. januára 2014 v Žiline**

**Prítomní:**

Ing. Boris Vrábel, PhD.– predseda Výboru RZ Žilina, Ing. Richard Gáborík, doc. Dr. Ing. Katarína Zgútová, Ing. Oľga Štroncerová, prof. Ing. Ján Čelko, PhD., Ing. Marián Papp, Ing. Milan Roob, Ing. Ivana Šubjaková, Jana Gregorová

**Ospravedlnení:**

Ing. Karol Dobosz, Ing. Ján Ilavský, Ing. Pavel Niňaj, Ing. Dušan Mišík, Ing. Pavol Širo

**Program:**

1. Otvorenie, schválenie programu, voľba zapisovateľa a overovateľa
2. Informácie z rokovania predstavenstva SKSI
3. Príprava členskej schôdze, príprava valného zhromaždenia
4. Predloženie a prerokovanie plánu podujatí krajských odborných sekcií a potrebné finančné prostriedky v nadväznosti na tvorbu rozpočtu RZ SKSI na rok 2014
5. Rôzne
6. Diskusia
7. Záver

**Bod 1**

**Otvorenie, schválenie programu, voľba zapisovateľa a overovateľa**

Rokovanie výboru RZ otvoril o 13.30 h predseda regiónu Ing. Boris Vrábel, PhD. a privítal prítomných. Členovia výboru schválili program schôdze a zapisovateľku Janu Gregorovú, overovateľku Ing. Ivanu Šubjakovú.

**Bod 2**

**Závažné informácie z rokovania predstavenstva SKSI**

Informáciu zo zasadnutia predstavenstva podal prítomným predseda regiónu a člen predstavenstva Ing. Boris Vrábel, PhD. Zdôraznil najmä tieto body:

* 1. Príprava nového stavebného zákona

SKSI priebežne informuje o príprave nového stavebného zákona v Newsletteri a v členskej zóne. Zákon bol pred Vianocami prezentovaný v poslaneckých kluboch NR SR a následne pôjde do medzirezortného pripomienkového konania. Je potrebné v jednotlivých verziách návrhu zákona sledovať zmeny, nakoľko sa menia definície a môžu odtiaľ vypadnúť dôležité body návrhu.

* 1. Novelizácia Zákona č. 138/1992 Zb.

Prebehli spoločné rokovania s predstaviteľmi SKA za účelom spoločného vydefinovania oprávnení autorizovaných osôb. SKSI spolupracuje so 14 fakultami na Slovensku, ktorých absolventi sa stávajú autorizovanými osobami. Napriek stretnutiu s Ing. Némethom generálna rada neakceptovala pripomienky SKSI, v novom návrhu zákona sa vyskytli len pripomienky architektov.

* 1. Etalón minimálneho počtu nenahraditeľných odborných predmetov pre jednotlivé kategórie autorizácie

Dekani všetkých slovenských stavebných fakúlt vyjadrili Komore listom ministrovi MDVRR SR podporu Zásadných pripomienok SKSI a zachovania súčasných kompetencií ASI a odborne spôsobilých osôb na SV, SD a EC, ktorí sú absolventmi SvF a SvF garantujú a zabezpečujú potrebné kvalifikačné predpoklady vzdelania pre všetky tieto funkcie.

* Pri definovaní nevyhnutných vedomostí študentov pre požiadavky autorizácie odporúčame predpísanie povinne absolvovanej obsahovej náplne štúdia a nie menovitých predmetov (návrh definuje predmety podľa učebných osnov SvF STU). - Čelko
	1. Kvalifikačné predpoklady pre výkon kontrolného statika, autorizovaných inžinierov pre stavebnotechnický dozor a vedenie uskutočňovania stavieb

Na celoslovenských a krajských odborných sekciách statiky sa prerokovávalo požadované vzdelanie budúcich kontrolných statikov a dĺžka potrebnej praxe. Dňa 23. januára 2014 bude stretnutie predsedov KOS vedenia uskutočňovania stavieb, kde sa bude definovať návrh kvalifikačných predpokladov na výkon autorizovaných inžinierov pre stavebnotechnický dozor a vedenie uskutočňovania stavieb.

* z nášho regiónu sa zúčastní doc. Zgútová
	1. Honorovanie inžinierskych a projektových prác: súčasné aktivity Komory

Teraz platné honorárové poriadky v Nemecku, ktoré zaviedli v r. 2009, sa museli brániť pred Európskou komisiou. V roku 2013 si zvýšili honoráre v priemere o 17 % (pri zvýšenom výkone). Maximálne a minimálne ceny sa snažia uzákoniť aj v Maďarsku a Česku. Predseda SKSI navrhol vytvorenie pracovnej skupiny v rámci Európskej rady inžinierskych komôr ECES, ktorá bude ponúkať honorárové poriadky Európskej komisii.

* 1. Výhody pre členov Komory (poistenie, STN-online)
		1. Poistenie – 21. novembra 2013 sa na Úrade konalo stretnutie k výberu makléra za účasti

členov Poradnej komisie ( z nášho regiónu sa zúčastnil predseda). Ponuky predstavili 3 maklérske spoločnosti (Renomia s.r.o., Universal maklérsky dom a.s., Eurofinancie s.r.o.). Po stretnutí boli všetkým účastníkom zaslané dodatočné doplňujúce otázky.

Ing. Vrábel informoval o vlastnom rozbore spoločností s ohľadom na oblasť servisu a vysvetlil vzorec tvorby rezervného fondu. Predbežné poradie ponúk maklérskych spoločností: Renomia, Universal maklérsky dom, Eurofinancie. Dňa 21.1.2014 sa bude konať pracovné stretnutie ohľadom výberu makléra.

- výška škody sa nedá vyčísliť, v tom prípade je poistka nepotrebná (Čelko)

2.6.2 STN-online

Cieľom Komory je po schválení júnovým Valným zhromaždením zjednotiť všetky balíky pre všetkých členov a rozšíriť službu o normy, ktoré členovia nahlásili Ing. Rujákovi ako potrebné pre výkon ich povolania. Zároveň Komory navrhla SÚTN vybavovať objednávky členov na tlač noriem priamo s členmi Komory, čím sa urýchli čas vybavenia objednávky.

* niektoré problémy s prístupom k STN, dočasne nie je možné tlačiť a obj. normy (Zgútová,Čelko)
	1. Ochrana osobných údajov a databáza SKSI oprávnených osôb

Podľa zákona č. 275/2006 Z. z. bola na SKSI prenesená povinnosť výkonu verejnej správy v zmysle zákona č. 305/2013Z.z. Je nevyhnutné, aby bola vytvorená nová databáza (bez rodných čísel).

**Bod 3**

**3.1 Príprava členskej schôdze**

Pán predseda prítomných informoval, že členská schôdza sa bude konať 5.3.2014 o 14.00 h v priestoroch GAMA KLUBU na Ul. vysokoškolákov. Ďalej oznámil, že členskej schôdze by sa mali zúčastniť sa členovia rozšíreného výboru a slávnostného obeda členovia výboru a pozvaní hostia. Pozvaní hostia- z Komory, zástupcovia mesta, zástupcovia významných stavebných firiem z regiónu boli navrhnutí členmi výboru, budú pozvaní písomne samostatnou pozvánkou a vopred telefonicky oslovení.

Pani Gregorová prítomných informovala o aktuálnom počte členov:

ASI: 634 osôb, DČ-PO: 79, DČ-FO: 36 spolu teda749 členov

V septembri RK na základe podkladov o úhradách z BA oslovovala neplatičov, zisťovala telefonické a e-mailové adresy. Prostredníctvom e-mailov sme žiadali o zaslanie kópie dokladu o úhrade členského príspevku. Z 82 neplatičov nám ostalo 11 členov, na ktorých sme nemali aktuálnu e-mailovú súkromnú/pracovnú adresu len komorovú. Nakoniec v decembri bolo vyčiarknutých 6 osôb na vlastnú žiadosť (z toho 2 neplatiči).

* 1. **Príprava Valného zhromaždenia SKSI 2014**

Navrhovaný termín valného zhromaždenia je 31. mája 2014 v Bratislave. V prípade nového stavebného zákona a novely zákona č. 138/1992 Zb. vyplynie potreba zmeniť aj vnútorné poriadky, preto v prípade schválenia nového zákona do júla 2014 určí predstavenstvo náhradný termín konania VZ SKSI 2014 na jeseň 2014.

Zásady volieb do volených orgánov SKSI: zastúpenie v autorizačnej komisii podľa odborných sekcií a zastúpenie v ostatných volených orgánoch podľa počtu členov v regionálnych združeniach.

Ďalej sa budú schvaľovať úpravy rozpočtov na rok 2014 a návrhy rozpočtov na roky 2015 a 2016.

-je potrebné zabezpečiť účasť na VZ (Vrábel)

**Bod 4**

**Predloženie a prerokovanie plánu podujatí krajských odborných sekcií a potrebné finančné prostriedky v nadväznosti na tvorbu rozpočtu RZ SKSI na rok 2014**

Pán predseda regiónu navrhol neplánovať umelo plán činnosti na rok 2014, ale priebežne vychádzať z potrieb a praxe. Stanovil sumu 250 € na jedno podujatie organizované sekciou, pričom na jednu sekciu pripadá pri 4 akciách ročne 1000 €.

**Bod 5**

**Rôzne**

5.1 Priestory RZ

5.1.1 Celá galéria na 1. nadz. podlažia bude uzatvorená od 1.2.2014. Vstup do budovy bude možný len cez garáže (-2.posch.)

5.1.2 Prenajímateľ prisľúbil uskladnenie rebríka a potrieb na upratovanie v spoločných priestoroch na chodbe pri WC. Tieto veci boli zatiaľ uskladňované v kancelárii predsedu regiónu, kde prebiehali aj skúšky.

5.1.3 Nábytok – RK oslovila 3 firmy so žiadosťou o vypracovanie ponuky na nový nábytok do kancelárií a zasadačky.

5.2 Veľkonočný koncert – náš región organizuje aj tento rok koncert. Vybrali sme Veľkonočný koncert, konaný 25.4.2014 o 19.00 h v ŠKO v Žiline. Okrem členov výboru RZ a predstavenstva sú pozvaní všetci členovia. Pozvánka bude na web stránke Komory.

Bol daný návrh na poskytnutie 200 € príspevku pre Štátny komorný orchester Žilina prostredníctvom zmluvy o reklame.

Hlasovanie:

ZA: 8 PROTI: 0 ZDRŽALI SA: 0

Návrh na podpísanie zmluvy o reklame so Štátnym komorným orchestrom vo výške 200 € bol prijatý.

5.3 V RK je potrebné sprístupniť pre členov regiónu balík noriem. Prístup bude možný cez prístupové údaje doc. Zgútovej.

**Bod 6**

**Diskusia**

**Bod 7**

**Záver**

Predseda regiónu Ing. Vrábel ukončil rokovanie o 15.35 h a poďakoval členom rozšíreného výboru za účasť.

UZNESENIE

Výbor RZ schvaľuje:

1. Príspevok 200 € ako sponzorský dar pre ŠKO.

Výbor RZ ukladá:

1. Vypracovať písomne návrh na úpravu požiadaviek autorizácie pre absolventov stavebných fakúlt SR (Čelko).
2. Predložiť na rokovanie predstavenstva návrh na úpravu požiadaviek autorizácie pre

absolventov stavebných fakúlt SR (Vrábel).

1. Dať na web stránku informáciu o vstupe do budovy (Gregorová).
2. Dať na web stránku informáciu o Veľkonočnom koncerte (Gregorová).
3. V spolupráci s tlačovou hovorkyňou pripraviť dámsky program pre manželky členov predstavenstva a zabezpečiť medializáciu Veľkonočného koncertu (Gregorová).
4. Zabezpečiť prístup k STN cez prístupové údaje doc. Zgútovej pre potreby členov prostredníctvom notebooku v RK (Gregorová).
5. V súvislosti s prípravou členskej schôdze pripraviť návrh členov mandátovej, návrhovej a volebnej komisie (Gregorová).
6. Zúčastniť sa stretnutia predsedov KOS Vedenie uskutočňovania stavieb 23. januára 2014 (Zgútová).
7. Preveriť možnosť udelenia ceny Ing. Urbanovi (Gregorová).

 .............................................

 Ing. Boris Vrábel, CSc.

 Predseda RZ SKSI Žilina

V Žiline dňa 22.1.2014

**Zapísala**: Jana Gregorová

**So zápisom súhlasí**: Ing. Ivana Šubjaková